runetrust/blame-folketinget-dk huggingface dataset:
Peter Skaarup (DD), 2023-05-04:
Tak til formanden, og tak til forslagsstillerne for et forslag, som måske ikke er et godt forslag, men er et forslag, som vi debatterer her i dag.
Beslutningsforslaget vil jo sikre, at beskæftigelseskravet bliver ændret, og set i forhold til det beskæftigelseskrav for tidsubegrænset opholdstilladelse, som vi har i dag, bliver det sådan, at unge fuldtidsstuderende skal sidestilles med fuldtidsarbejdende ved beregning af krav om beskæftigelse.
Det er sådan hovedessensen af det, og så vil man justere reglen om den særlige adgang til tidsubegrænset opholdstilladelse til unge udlændinge under 19 år.
Vi mener faktisk, det er et meget fornuftigt udgangspunkt, at udlændinge, der ønsker permanent opholdstilladelse i Danmark, har været i fuldtidsbeskæftigelse eller eventuelt har haft egen virksomhed på baggrund af deres ophold her.
Det skal ikke være uden konsekvenser, når man kommer til Danmark; man skal tage konsekvensen af sine handlinger, og det vil sige, man skal vise, at man virkelig vil Danmark.
Og det handler så også om, at alle bidrager til det danske samfund i forhold til arbejdsmarkedet, omgivelserne, integration og alt muligt andet.
Og et rigtig godt udgangspunkt er jo arbejdsmarkedet, hvor man lærer alle de vigtige ting, man skal kunne for at begå sig i det danske samfund, bl.a. sproget, selvfølgelig.
Så mener vi jo grundlæggende også, at det generelt er vigtigt, at vi stiller nogle skrappe og strenge krav, hvis man vil have permanent opholdstilladelse i Danmark, altså hvis man vil blive her i Danmark resten af sit liv.
Altså, permanent opholdstilladelse betyder, at man skal være her permanent.
Det skal man i den grad gøre sig fortjent til, og med til det hører så også, at man skal bestå de krav, der er i dag.
Derfor synes vi, at det er vigtigt, at vi holder fast i de her stramme regler og ikke sådan bare lige giver opholdstilladelse på baggrund af su eller uddannelse.
Det er selvfølgelig positivt, hvis udlændinge kommer hertil og bidrager, det siger sig selv.
Det forventer vi jo sådan set af mennesker, der kommer hertil, ligesom vi også regner med, at vi selv, hvis vi vælger som danskere at tage et andet sted hen, bidrager til det land, som vi måtte komme til.
Så samlet set mener vi egentlig, at de beskæftigelseskrav, man stiller i dag, er gode og rimelige og skal bevares i den form, de har i dag. Så kan man sige, at hvis forslaget gennemføres, gør det det også mere attraktivt at søge asyl i Danmark, og det er selvfølgelig noget, vi særlig i øjeblikket, hvor vi har de her meget store migrantstrømme, asylsøgere, der kommer til Europa, skal være utrolig forsigtige med.
For der er et enormt pres på EU's ydre grænse, så hvis vi begynder at lempe på reglerne i Danmark, også set i forhold til andre lande, risikerer vi, at Danmark bliver et socialkontor for flygtninge og migranter.
Så på den baggrund kan jeg meddele, at vi ikke kan støtte det her forslag, vi behandler i dag.
Carl Valentin (SF), 2023-05-04:
Tak for det.
Jeg vil lige starte med at undskylde for, at jeg kommer og går lidt.
Jeg har nogle vigtige møder, der overlapper her, men jeg synes generelt ikke, det er så god stil at rende ind og ud af salen.
Jeg gør lige en undtagelse i dag.
Derudover vil jeg starte med at sige meget klart, at vi i SF mener, at folk skal kunne gøre sig fortjent til at tage Danmark til sig, og at der ikke skal florere flere nyhedshistorier om, at dygtige og engagerede studerende bliver sendt ud af landet.
Derfor er vi grundlæggende meget positive over for det forslag her.
Som politikere har vi et ansvar for ikke at skabe incitamenter, der får folk til at træffe beslutninger, der er negative for dem og for samfundet.
Med det sagt er det også klart, at der skal stilles stærke og skarpe krav til dem, der ønsker at opnå ubegrænset opholdstilladelse i Danmark.
At få en opholdstilladelse i Danmark bør nemlig også bero på ret og pligt, og at man selvfølgelig ønsker at tage Danmark og det danske fællesskab til sig.
Her er paradigmeskift og manglende fokus på integration en stor synder.
For lige nu er der altså et incitament til at tage et arbejde så hurtigt som muligt frem for at dygtiggøre sig først.
Derfor er det vigtigt, at man ikke bare nyder godt af det danske uddannelsessystem og får sin su med sig for senere ikke at tage et arbejde.
Jeg er enig med Radikale Venstre i, at uddannelse grundlæggende kan bidrage positivt til integrationen, og jeg deler derfor også analysen af, at uddannelse udgør et fornuftigt grundlag for egen forsørgelse.
Og derfor støtter vi også forslaget i dag.
Det er selvfølgelig vigtigt, at der skabes et grundlag, hvor de unge, der tildeles permanent opholdstilladelse, ikke bare ender på offentlige ydelser, men hvor de unge kommer ud og bidrager med den viden og de kompetencer, de har tilegnet sig på de relevante uddannelser.
Som det er lige nu, risikerer vi at dirigere unge mennesker, som ellers kunne blive pædagoger eller ingeniører, ned bag kassen i supermarkeder, hvor de så kan bruge store dele af deres ungdom i stedet for at tage en uddannelse, som de egentlig gerne ville, fordi det kun er arbejde, der giver dem ubegrænset ret til opholdstilladelse.
SF kan også tilslutte sig den anden del af forslaget, der handler om, at unge mennesker, der passer deres uddannelse og lever op til de krav, der bliver stillet, ikke bliver mødt af urimeligheder.
Og dermed kan jeg sige, at vi støtter forslaget.
Mohammad Rona (M), 2023-05-04:
For mig handler det her forslag sådan set om, at de unge kan dygtiggøre sig.
Det handler ikke om noget omkring at lempe nogen politik.
Det handler om, at vi får folk; vi mangler jo faglærte.
Vi mangler jo faglærte, og det er også derfor, at Danmarksdemokraterne går ind for, at vi får udenlandsk arbejdskraft ind.
Det her kunne faktisk være med til at lukke et lille hul måske.
Peter Skaarup (DD), 2023-05-04:
Jeg kan jo sige, at for Danmarksdemokraterne er det ret bekymrende, hvis det lykkes hr. Mohammad Rona og Moderaterne at lempe på lovgivningen lige præcis i en tid, hvor vi har meget store migrantstrømme i retning af Europa.
Altså, vi er da virkelig nervøse for, at udlændingelovgivningen bliver på en sådan måde, at Danmark bliver mere attraktivt at komme til for de her meget store grupper af migranter.
For på et eller andet tidspunkt står de måske ved den danske grænse og vil have ophold her, og hvis det er lettere at få ophold, lettere at få asyl, så synes vi, at vi har et problem.
Mohammad Rona (M), 2023-05-04:
Jeg kan jo bare se det, der står i regeringsgrundlaget.
Det er de prioriteringer, vi har, og det synes jeg også ministeren sådan set var inde på i forhold til f.eks. familiesammenføring og de syriske piger, for det er jo nogle af de ting, der står øverst.
Peter Skaarup (DD), 2023-05-04:
Jeg synes, det var et interessant indlæg fra ordføreren.
For i virkeligheden tales der meget for forslaget her, altså for at lempe udlændingelovgivningen på forskellige områder, samtidig med at ministeren altså lige har stået og sagt, at det i hvert fald ikke kan komme på tale her på den korte bane, fordi der er tre meget vigtige områder, der skal ses på fra regeringens side.
Så jeg kunne bare godt tænke mig at høre hr. Mohammad Rona, hvordan Moderaterne vil gribe det her an.
For hvis man er enig i forslaget fra De Radikale om at lempe udlændingeloven på forskellige områder, må vi jo også forvente, at man, når man sidder i regering, kæmper for at få det gennemført.
Så hvad er tidsperspektivet set med Moderaternes øjne?
Mohammad Rona (M), 2023-05-04:
Som jeg også sagde i ordførertalen, er det jo ikke lige præcis det her beslutningsforslag, vi kommer til at stemme for.
Samira Nawa (RV), 2023-05-04:
Så skal det her med, at det vil man godt bakke op om, som Moderaternes ordfører siger, forstås sådan, at man muligvis godt vil stemme for sådan et beslutningsforslag, som, sådan som jeg i hvert fald hører det, ligger godt i tråd med Moderaternes politik?
Anerkender ministeren, at der er unge mennesker, som står i en rigtig svær situation og f.eks. oplever, at de ikke kan rejse med deres studiekammerater ud.
Det kan jo føre til mistrivsel, til stigmatisering.
Jeg vil egentlig høre, om ministeren anerkender, at der er unge mennesker i Danmark, der gør lige præcis det, som vi politikere beder dem om, men som sidder og har det enormt svært, fordi de hele tiden skal forny en midlertidig opholdstilladelse.
Kaare Dybvad Bek (S), 2023-05-04:
Nej, jeg vil ikke fuldstændig afvise det.
Jeg ved ikke, om jeg er enig i præcis den tekst, der står her, men jeg synes sådan set, at der i hvert fald på nogle stræk er noget, som giver mening, og som vi også selv har diskuteret, eller som jeg selv har været med til at diskutere tidligere.
Jeg har tre store ting, som jeg skal have gennemført først.
For det første skal vi have lavet nye regler for familiesammenføring, som er noget, der står meget højt på vores prioriteringsliste.
For det andet skal vi have lavet en ordning for nogle af de kvinder, som bor på Kærshovedgård, som er afviste asylansøgere fra bl.a. Syrien.
Og så skal vi også have lavet en ny arbejdspligt, som selvfølgelig især er rettet mod folk med udenlandsk baggrund, som i mange år har været uden for arbejdsmarkedet.
Jeg vil gerne have afsluttet de ting, som står øverst i regeringsgrundlaget, før jeg går i gang med nogle nye ting.
Jeg håber selvfølgelig, at det går så hurtigt som muligt, men vi kommer nok i hvert fald over i den næste folketingssamling, før det bliver relevant.
Rosa Lund (EL), 2023-05-04:
Tak for svaret.
Så det er forkert forstået, at Radikale Venstre går ind for et modtagecenter i et tredjeland, hvis der står et EU-flag oveni, og så længe det bare ikke er Rwanda?
Christian Friis Bach (RV), 2023-05-04:
Vi skal have asylbehandling i Danmark, det sagde jeg meget klart i min tale.
Det skal være muligt at søge spontant asyl og få beskyttelse, hvis man står i Danmark.
Og det står vi entydigt fast på.
Men vi har jo set de udfordringer, der var tilbage i 2015-2016, hvor man så indgik en aftale med Tyrkiet, hvor man for visse grupper af de syriske flygtning, typisk de stærke mænd, sagde, at der var Tyrkiet at betragte som et sikkert tredjeland, det var et første transitland, og derfor kunne man sende de flygtningegrupper tilbage til Tyrkiet til asylbehandling og beskyttelse der.
Jeg har været i Tyrkiet, flere gange endda, og besøgt flygtningene, og man kan sige meget om Erdogan, men de tog godt imod de syriske flygtninge, og de boede rundtomkring i det ganske tyrkiske samfund i almindelige lejligheder, og børnene gik i den lokale skole, og de kunne arbejde stort set med det samme, og de kunne gå til lægen.
Og det var på den måde en slags udvidet Dublinaftale, en første asyllandsaftale, og den slags løsninger vil vi gerne undersøge nærmere, og vi ser positivt på det, for vi kan ikke tåle, at så mange drukner på vej hen over Middelhavet.
Rosa Lund (EL), 2023-05-04:
Det kan også godt være, at jeg er den eneste, der er i tvivl, men så kan ordføreren jo afklare det for mig nu.
Skal vi lave et modtagecenter i et tredjeland, eller skal vi have asylbehandling i Danmark?
Rosa Lund (EL), 2023-05-04:
Jeg tror i hvert fald, at man skal være meget opmærksom på, at antallet selvfølgelig har en betydning.
Det tror jeg faktisk der er meget få mennesker som ikke synes at det har.
Jeg tror så, at vi er lidt uenige om, hvad for en betydning det har.
For mig at se
stiller det jo meget, meget store krav til den integrationsindsats, vi skal lave, og det var den ene ting.
Den anden ting er, at jeg ikke synes, at man har krav på asyl, men at man har krav på at søge om asyl.
Det er to forskellige ting.
Steffen Larsen (LA), 2023-05-04:
Min bekymring forekommer ikke ved, at det flertal, vi har i Folketinget, skulle stå i en sådan situation, men det er jo mere, hvis nu fru Rosa Lund fik et absolut flertal og hun siger, at i det samme, du kommer til Danmark, har du bare et krav på asyl; du har et krav på behandling, du har et krav på alle de her ting.
Rosa Lund (EL), 2023-05-04:
Det kunne vi da sikkert godt.
Hr. Steffen Larsen har jo ret i, at det er et meget hypotetisk spørgsmål, og jeg synes da indtil videre, at vi er lykkedes rigtig godt med at stå vagt om vores demokratiske institutioner, vores værdier om frihed, lighed, demokrati osv. osv., så jeg har nok ikke helt den samme bekymring, som jeg også lidt hørte ligge i hr. Steffen Larsens hypotetiske spørgsmål.
Det ved jeg jo selvfølgelig ikke om der gør; jeg skal ikke lægge ord i munden på nogen herinde i Folketingssalen.
Steffen Larsen (LA), 2023-05-04:
Det her spørgsmål har en vis grad af at være hypotetisk, men der er nogle principper i det, som jeg lige kunne tænke mig var interessante at få svar på.
Vesten er jo det frie og sikre sted i verden, om man vil.
Det er vel egentlig det, som fru Rosa Lund kommer frem til, når hun står og taler om, hvordan folk fra alle de her andre lande i verden skal have et eller andet sted at søge hen.
Vesten er i mindretal i verden – vi er en femtedel af jordens befolkning rundt regnet.
Hvis man nu skulle antage, at flygtningene kunne komme til Danmark, til Vesten generelt, i store mængder, som de kunne have lyst til, kunne vi så ikke risikere, at Vesten ophører med at være det frie helle på grund af den undergravning, der kan ske af vores samfund og vores samfundsform?
Rosa Lund (EL), 2023-05-04:
Det kommer jo så lidt an på, hvad det præcis er for nogle tal, hr. Peter Skaarup efterspørger.
Et andet tal handler om, at jeg og Enhedslisten synes, at Danmark skal tage 2.000 kvoteflygtninge, men hvis vi når så langt i EU, at vi kan lave en fælles fordelingsnøgle, håber jeg da, at tallet kommer til at være højere end 500 til Danmark.
Peter Skaarup (DD), 2023-05-04:
Nu har jeg været så heldig at få lov til at være med i nogle forskellige debatudsendelser med fru Rosa Lund, og der er kommet forskellige tal frem om, hvor mange Enhedslisten mente vi skulle tage af dem, der er migranter og kommer til Europa.
Det var pænt høje tal, som fru Rosa Lund nævnte der.
Hvad er det aktuelle tal?
Det er lidt det.
Det er jo ret betydningsfuldt for vores velfærdssystem, altså hvor mange vi skal tage og regne med at tage af den gruppe, der kommer til Europa.
Rosa Lund (EL), 2023-05-04:
Svaret på spørgsmålet har ikke ændret sig, siden hr. Kasper Sand Kjær spurgte.
Jeg kan ikke sætte et tal på.
Hvor stor en andel man så ville skulle tage i en fordelingsnøgle internt i EU, hvis det er det, hr. Peter Skaarup spørger om, vil jeg gerne gå hjem og tænke over, ja, faktisk meget gerne.
Peter Skaarup (DD), 2023-05-04:
Det er jo en interessant diskussion, for jeg synes egentlig, at fru Rosa Lund er befriende ærlig, måske lidt i modsætning til visse andre partier herinde.
Vi får rene ord for pengene her, og man siger, at vi er nødt til at tage en del af de flygtninge i hvert fald.
Så er vi så lidt ovre i samme boldgade i mit spørgsmål som det, hr. Kasper Sand Kjær stillede
, nemlig hvor mange det så er.
Er det 5.000, er det 500, er det 50.000?
Det er klart, at hvis man har den tilgang, at man søger bedre økonomiske og uddannelsesmæssige og boligmæssige forhold – og det kunne man godt tænke sig der er mange i Afrika der gerne vil have, så på den måde er der årsager til, at de drager af sted – så er Danmark jo et af de lande, som tilbyder nogle af de her ting på et relativt højt plan, også et højere plan end nogle af de sydeuropæiske lande.
Så det er jo ikke uden betydning, hvor mange i den her fordeling som Danmark skal have.
Rosa Lund (EL), 2023-05-04:
Jeg synes kun, der er grund til at finde tiltag, som gør, at vi undgår, at folk overhovedet flygter.
Jeg synes, vi snakker alt for lidt om, hvorfor mennesker overhovedet er på flugt.
Det er de på grund af krig, det er de på grund af sult, på grund af tørke, på grund af oversvømmelser, naturkatastrofer.
Jeg ville meget, meget gerne, at vi, og det synes jeg er et meget bedre udgangspunkt for debatten, taler om, hvordan vi kan undgå, at folk er på flugt.
For hr. Kasper Sand Kjær har jo ret i, at alle verdens 80 millioner flygtninge selvfølgelig ikke kan bo i Danmark.
Kasper Sand Kjær (S), 2023-05-04:
Vil fru Rosa Lund anerkende, at hvis bare halvdelen af dem endte i Europa, vil det være en udfordring for de europæiske samfund at integrere dem, og at der derfor måske ville være en pointe i trods alt at finde politiske tiltag, der forhindrer alle verdens flygtninge eller bare halvdelen af dem i at tage ophold i Europa?
Rosa Lund (EL), 2023-05-04:
Igen et rigtig godt spørgsmål, som hr. Kasper Sand Kjær udmærket godt ved, for vi har haft den her udveksling før, jeg ikke kan sætte tal på.
Grunden til, at jeg ikke kan sætte et tal på, er, at Danmark har skrevet under på Genèvekonventionen, som betyder, at alle flygtninge, der kommer til Danmark, har ret til at søge asyl her.
Derfor hverken kan eller vil jeg sætte tal på.
Samira Nawa (RV), 2023-05-04:
Altså, det, jeg søger efter, er, om der så var en lille element, vi trods alt kunne nå til enighed om.
For det, jeg påpegede før, handler jo også om, at man, hvis man er en ung 18-19-årig, som skifter studieretning – det kunne være fra handelsgymnasiet til stx – og forfølger sin drøm og går hen til et bedre sted for en selv, så pludselig har udskudt sin mulighed for permanent opholdstilladelse med mange år.
Er det rimeligt at tilbyde det til unge mennesker?
Det er da ikke ligestilling mellem de forskellige grupper af unge.
Christian Friis Bach (RV), 2023-05-04:
Nu lægger ordføreren mig jo mange ord i munden der.
Vi siger at overholde EU-retlige forpligtigelser, hvilket faktisk er det samme som de to begreber, som jeg lige har slået fast vi går ind for.
Vi siger internationale forpligtelser, og vi siger et samarbejde i EU eller med en række EU-lande.
Og det er den ramme, hvormed vi søger løsningerne.
Men vi erkender, at der er en meget stor udfordring med de mange flygtninge og migranter, der drukner i Middelhavet.
Og kan vi gøre noget for at skabe flere sikre ruter og sikre tredjelande for dem, så de undgår at flygte videre, så vil vi gerne være med til at arbejde for det.
Peter Skaarup (DD), 2023-05-04:
Der er noget, der undrer mig, og når der er noget, der undrer en så meget, så er det måske et meget godt tidspunkt at spørge til det partis ageren, som undrer mig, hvor skabet skal stå, eller hvad der er sket.
Og det, der undrer mig, er jo, at før folketingsvalget i november måned 2022 havde vi en situation, hvor der var en krig mellem Socialdemokratiet, der sad i regering, og Radikale Venstre, der var i opposition – eller var støtteparti, men stadig væk i en slags opposition – og det var bl.a. et spørgsmål om Rwanda, der drillede der.
Det, som den socialdemokratiske regering gerne ville, var jo, at man gerne ville sende asylsøgere, der var kommet til Danmark, ned til modtagecenteret i Rwanda allerede her i 2023.
Det ville De Radikale bestemt ikke være med til.
Så har jeg forstået, at der blev lavet et kompromis, som Radikale Venstre så kunne leve med.
Kan hr. Christian Friis Bach fortælle lidt mere om, hvad der skete i de der dage?
For lige nu står vi altså i en situation, hvor regeringen har ændret politik og De Radikale virker ret tilfredse.
Samira Nawa (RV), 2023-05-04:
Det ærgrer mig, at det er den konklusion, som ministeren når frem til – at regeringen ikke kan støtte forslaget.
Men jeg bemærker også, at ministeren siger »på nuværende tidspunkt«.
Derfor kunne jeg godt tænke mig en tidshorisont.
Så kunne vi få en tidshorisont fra regeringens side, når man siger »ikke på nuværende tidspunkt« – eller en ærlig afvisning, hvis det er det, man mener som regering?
Kaare Dybvad Bek (S), 2023-05-04:
Tak for det, og velkommen til den fjerde i formandsstolen her.
Det er lige før, vi slår vores rekord fra den anden dag, men lad os nu se.
Radikale Venstre foreslår med beslutningsforslaget, at regeringen skal fremsætte lovforslag om, at reglerne for tidsubegrænset opholdstilladelse ændres.
Det foreslås, at fuldtidsstudium, læretid og praktik skal sidestilles med fuldtidsarbejde i forhold til opfyldelse af beskæftigelseskravet.
Endvidere foreslår de, at den lempelige adgang til tidsubegrænset ophold for unge udlændinge under 19 år ændres, så der ikke længere stilles krav om, at ansøgeren har været i uafbrudt uddannelse eller fuldtidsbeskæftigelse siden afslutningen af folkeskolen.
Det er velkendt fra pressen og fra tidligere debatter her i salen, at der under den tidligere regering var igangsat et arbejde i forhold til justering af reglerne for tidsubegrænset opholdstilladelse.
Det handlede om muligheden for at medregne lønnet praktik og læretid undervejs i uddannelsen i forhold til beskæftigelseskravet.
Der blev også set på særlige regler for unge i forhold til kravet om, at ansøgeren skal have været i beskæftigelse eller uddannelse siden afslutningen af folkeskolen.
Det er lige så velkendt, at der blev udskrevet folketingsvalg, der medførte den tidligere regerings afgang, og nu er der en ny regering, som arbejder efter sit eget regeringsgrundlag.
Det er baseret på tillid mellem partier, der har forskellige prioriteringer, holdninger og historiske rødder, og vi har et arbejdsprogram, der indeholder regeringens prioriteter.
Der er en del, og vi mener, det er en ambitiøs regering, der reelt ønsker at ændre Danmark i bedre retning.
Derfor vil jeg først og fremmest arbejde for at gennemføre de målsætninger, som regeringsgrundlaget opstiller på mit område, og regeringen kan derfor ikke på nuværende tidspunkt støtte beslutningsforslaget.
Når vi er kommet længere med vores udlændingepolitiske prioriteringer i regeringsgrundlaget, vil der være rum for at se på, om der er andre ting, vi også kan tage op.
Men jeg kan ikke love på nuværende tidspunkt, at det bliver en fuldstændig gennemførelse af det beslutningsforslag, som der ligger her.
Tak for ordet.
Christian Friis Bach (RV), 2023-05-04:
Tak for det.
Derfor var der en meget kort periode, hvor hun ikke var under uddannelse.
Dengang udtalte den daværende udlændinge- og integrationsminister, Mattias Tesfaye, at han anerkendte behovet for at justere reglen om permanent opholdstilladelse til unge.
Samtidig har vi jo set en situation, hvor unge føler sig tvunget til at opgive deres uddannelse og tage et arbejde for at optjene retten til permanent ophold.
Det giver ikke mening i et land og i et samfund, hvor vi har brug for, at unge dygtiggør sig, bliver klogere og kan bidrage til samfundet.
Det er de to udfordringer, vi ønsker at sætte fokus på med det her beslutningsforslag, og vi opfordrer regeringen til at fremsætte et forslag, så uddannelse kommer til at tælle – så et fuldtidsstudium, en læretid, en lærlingeplads, en praktikplads kan blive ligestillet med fuldtidsarbejde ved beregning af krav om beskæftigelse – og så unge under 19 år godt kan skifte uddannelse, uden at de dermed mister retten til at få permanent ophold.
Tak for ordet.
Mikkel Bjørn (DF), 2023-05-04:
Enhedslisten går pludselig ind for, at EU skal overtage magten over dansk udlændingepolitik.
Det overrasker mig lidt, set i lyset af at Enhedslisten tidligere har været modstandere af det europæiske samarbejde.
Og så kan vi gang på gang konstatere, at Danmarksdemokraterne og Radikale nærmer sig hinanden i flere og flere spørgsmål, og det er selvfølgelig bekymrende, men jeg ved ikke, om det er så overraskende.
Jeg synes dog også, det er en debat, der efterlader en del af de store spørgsmål ubesvarede.
Jeg startede min tale med at spørge ind til, hvad regeringens konkrete planer for et modtagecenter i Rwanda eller et andet tredjeverdensland var, altså hvor langt regeringen var med det, i hvilket land det skulle opføres, og hvad status i det hele taget var på den her ambition, og det store spørgsmål synes jeg stadig står relativt ubesvaret hen.
Vi deler i Dansk Folkeparti regeringens ambitioner, men vi mener ikke, at det her er noget, der kan vente på en eller anden langsigtet, teoretisk international løsning; vi mener, det er noget, der skal undersøges hurtigst muligt.
Så jeg håber, at regeringen strammer lidt op og bliver lidt mere initiativrig i det her spørgsmål.
Og så vil jeg gerne sige tak for debatten.
Christian Friis Bach (RV), 2023-05-04:
Jeg vil bare sige, at jeg faktisk ikke mener, at det er en grov anklage.
Jeg mener, det er en hædersbevisning.